stanford-oval/wikipedia huggingface dataset:
יחסי ברזיל–ישראל
היסטוריה > בתקופת הדיקטטורה הצבאית

בתקופת הדיקטטורה הצבאית בברזיל, בשנים 1964 עד 1985, מדינת ישראל קיימה קשרים קרובים עם המשטר הצבאי של ברזיל, וחתמה עמו על הסכם לשיתוף פעולה בתחום המחקר הגרעיני. בינואר 1966 הוזמן נשיא המדינה זלמן שזר לבקר בברזיל. הביקור נערך ביולי 1966. לאחר מלחמת ששת הימים ביקשו ברזיל וארגנטינה לקדם הצעת החלטה במועצת הביטחון של האומות המאוחדות הקוראת לישראל לסגת מכל השטחים שכבשה ולפעול לפתרון בעיית הפליטים הפלסטינים. לאחר התערבותו של נשיא המדינה שזר משכה ברזיל את הצעת ההחלטה. ביולי 1969, חתמה החברה הממשלתית תה"ל ("תכנון המים לישראל בע"מ") על חוזה עם הממשלה הפדרלית לתכנון מערכות מים והשקיה באזורים נרחבים בברזיל. לצורך הפרויקט שלחה החברה כ-25 מהנדסים מישראל.
בנובמבר 1970 תרם המשטר הצבאי בברזיל כסף להקמת "בית ברזיל" באוניברסיטת תל אביב, בניין למגורי הסגל. באותן השנים הייתה ברזיל גם יעד להגירה של פליטים פלסטינים. בפברואר 1973 ביקר שר החוץ של ברזיל בישראל והניח את אבן הפינה ל"בית ברזיל" במכון ויצמן
ביולי 1973 הציגה ישראל בסלון אווירי בסאו פאולו, שורה של מוצרים כולל מטוסים, טילים וציוד אלקטרוני. במהלך הסלון נחתם הסכם עקרונות להקמת מפעל טילים בברזיל בשיתוף עם התעשייה האווירית לישראל. באוגוסט 1973, חתמה החברה הממשלתית יכין-חק"ל על הסכם להקמת מפעל לעיבוד פרי הדר בברזיל. באותו חודש ביקר שר החוץ  אבא אבן בברזיל והניח את אבן הפינה לבניין השגרירות החדש של ישראל בברזיליה.
בנובמבר 1975 חלה תפנית לרעה ביחסים בין ישראל לברזיל, לאחר שברזיל הצביע בעד החלטה 3379 של העצרת הכללית של האו"ם, המשווה את הציונות לגזענות בעצרת הכללית של האו”ם. עם זאת במקביל המשיכה מדינת ישראל במגעים למכירת ידע לייצור מטוס הכפיר בברזיל.
לאחר סיום הדיקטטורה הצבאית נמשכו היחסים הטובים בין ישראל לברזיל ובדצמבר 1987 ערך שר החוץ שמעון פרס ביקור רשמי במדינה.
היסטוריה > במאה ה-21 > ממשל לולה דה סילבה - קדנציה ראשונה

במהלך העשור הראשון של המאה ה-21 נערכו מספר ביקורים הדדיים של בכירים במדינות, ששיאם בביקור של הנשיא שמעון פרס בברזיל בנובמבר 2009, ושל נשיא ברזיל לולה דה סילבה בישראל במרץ 2010. במסגרת הביקורים נחתמו הסכמים לשיתוף פעולה בתחומי החינוך, החקלאות, הבריאות, המחקר המדעי והטכנולוגיה, שיתוף פעולה בהפקות קולנוע, בתעשייה, במכס ובמשפט.
בראשית העשור הראשון של המאה ה-21 נסגרו הקונסוליות הישראליות בריו דה ז'ניירו ובסאו פאולו מסיבות תקציביות. הקונסוליה בסאו פאולו נפתחה מחדש ב-2010.
היסטוריה > במאה ה-21 > ממשל רוסף

מאז סוף 2015 התפתחה מתיחות ביחסים בין המדינות, בעקבות סירובה של ברזיל לאשר את מינויו של דני דיין לתפקיד שגריר ישראל בברזיל. הסירוב נבע בעיקר מהיותו בעבר יו"ר מועצת יש"ע. כתוצאה מכך, בעת האולימפיאדה לא הייתה נציגות דיפלומטית ישראלית בברזיל.
בעקבות הדחת דילמה רוסף מנשיאות ברזיל מונה לשגריר ישראל בברזיל ב-2017 יוסי שלי, כיום מנכ"ל משרד ראש ממשלה, לשעבר מנכ"ל עיריית באר שבע, שאינו בעל רקע דיפלומטי ושהושעה מהשירות הציבורי למשך 3 שנים.
היסטוריה > במאה ה-21 > ממשל בולסנארו

מספר ימים לאחר שנבחר לנשיאות ברזיל, הודיע ז'איר בולסונארו על כוונתו להעביר את שגרירות ברזיל מתל אביב לירושלים, זאת על רקע העברת השגרירות האמריקאית לירושלים זמן קצר קודם לכן.
ב-28 בדצמבר 2018 הגיע ראש הממשלה בנימין נתניהו לביקור בברזיל לרגל השבעתו של הנשיא הנבחר, ז'איר בולסונארו. במהלך הביקור התקיימה פגישה עם בולסונארו וגם עם שרי החוץ, ההגנה והאוצר של ברזיל. בנוסף, התקיים ביקור בבית כנסת בריו דה ז'ניירו בליוויו של בולסונארו, ונתניהו גם קיבל את עיטור הכבוד, שנחשב לעיטור הלאומי הגבוה ביותר, שניתן לאורחים בברזיל.
ב-31 במרץ 2019 הגיע נשיא ברזיל ז'איר בולסונארו לביקור בן 4 ימים בישראל. במהלך הביקור הודיע על פתיחת משרד אינטרסים מסחרי בירושלים ועל שליחת נספח ביטחון פנים.
היסטוריה > במאה ה-21 > ממשל לולה דה סילבה - קדנציה שנייה: משבר ביחסים

ב-18 בפברואר 2024 במהלך מלחמת חרבות ברזל אמר נשיא ברזיל לולה דה סילבה "מה שקורה ברצועת עזה לעם הפלסטיני לא קרה בשום תקופה אחרת בהיסטוריה. למעשה, זה קרה לפני כן: כשהיטלר החליט להרוג את היהודים". למחרת, בתגובה להתבטאות זימן שר החוץ ישראל כ"ץ את שגריר ברזיל בישראל לשיחת נזיפה ביד ושם מסוקרת תקשורתית. כץ אף העביר מסר לנשיא באמצעות השגריר. "אני מבקש למסור לנשיא, בשמי ובשם מדינת ישראל, שאנחנו לא נסלח והוא אישיות בלתי רצויה בישראל כל עוד הוא לא יחזור בו ויתנצל". בתגובה לכך הורה הנשיא לולה על החזרת שגריר ברזיל בישראל להתייעצות. במקביל, שגריר ישראל בברזיל דניאל זוהר-זונשיין זומן לשיחת נזיפה אצל שר החוץ הברזילאי.
בתאריך 24 בפברואר התקיימה הפגנה גדולה של כ-2 מיליון איש במחאה על הנשיא המכהן לולה שבו הונפו דגלי ישראל כמחאה על דבריו.
ב-29 במאי 2024 דווח שנשיא ברזיל לולה החזיר את השגריר מישראל.
קשרי מסחר

מינהל סחר חוץ במשרד הכלכלה והתעשייה מפעיל שתי נספחויות בברזיל במטרה לקדם שותפויות אסטרטגיות בעסקים.
הסכם הסחר הראשון בין המדינות נחתם בשנת 1953. במסגרת ההסכם ישראל התחייבה לרכוש מברזיל, בשר, קפה, קקאו ומוצרי מזון אחרים וברזיל התחייבה לרכוש תרופות, שמן זית, ג'יפים מסוג ויליס תוצרת מפעל קייזר-אילין תעשיות וצמיגים. בסוף 1956 עגנה לראשונה ספינת משא ישראלית בברזיל. הספינה הביא מלט מישראל וחזרה עם מטען של פולי סויה.
ב-1958 הוקמה לשכת המסחר ישראל - ברזיל.
ב-1975 הקימה החברה הישראלית מכתשים מפעלים כימיים מפעל בברזיל. וב-1996 רכשה חברה במדינה
ב-2000 נכנסה חברת שטראוס גרופ הישראלית לפעילות בענף הקפה בברזיל, מאז הפכה בהדרגה לחברת הקפה הגדולה ביותר בברזיל.
ב-2005 נחתם הסכם לשיתוף פעולה כלכלי-מסחרי בין התאחדות התעשיינים של ישראל לזו של מדינת ריו-דה-ז'ניירו.
ב-2007 הייתה ישראל למדינה הראשונה מחוץ לאמריקה הדרומית שחתמה על הסכם אזור סחר חופשי עם גוש המרקוסור, שברזיל היא חלק ממנו. ב-2009 אשרר הפרלמנט הברזילאי על שני בתיו, פה אחד, את ההסכם לאס"ח, שנכנס באופן מיידי לתוקף וקידם את הסחר ההדדי בין שתי המדינות.
קשרי המסחר בין ישראל לברזיל נאמדו בשנת 2008 בכמיליארד וחצי דולרים. כ-150 חברות ישראליות פעלו באותה שנה, בהן 42 חברות בתחום הטכנולוגיה החקלאית, 42 בתחום הטלקומוניקציה, 24 בתחום הביטחון ו-17 בתחום הציוד הרפואי. כ-30 אלף תיירים ברזילאים מבקרים מדי שנה בישראל. ב-2009 החלה חברת אל על להפעיל טיסות סדירות בין תל אביב לסאו פאולו, אך אלה הופסקו ב-2011 משיקולים כלכליים של חברת התעופה. נכון ל-2019 יש טיסות ישירות בין תל אביב לסאו פאולו של קבוצת LATAM איירליינס. המשבר הכלכלי הגלובאלי שהחל ב-2008, כיווץ את היקף הסחר בין שתי המדינות.
קשרי מסחר > יצוא ביטחוני

ברזיל משמשת שוק יעד חשוב ליצוא הביטחוני הישראלי. בשנת 2001 רכשה חברת אלביט מערכות חברה בברזיל. החברה משמשת כמרכז ייצור ותמיכה לוגיסטית לפרויקטים של אלביט מערכות בברזיל. בין השאר עסקה בפרויקט ההשבחה של מטוסי 5-F של חיל האוויר הברזילאי, שבוצע על ידי אלביט יחד עם יצרנית המטוסים הברזילאית אמבראר. בשנת 2011, הקימה אלביט מיזם משותף עם חברת אמבראר, שרכשה נתח של 25% בחברת הבת של אלביט בברזיל. החברה המשותפת שהוקמה במסגרת המיזם, עוסקת בייצור ושיווק כלי טיס בלתי מאוישים, אוויוניקה ותמיכה לוגיסטית.
בשנת 2009, חתמה התעשייה האווירית על חוזה למכירת מל"טים בסכום של 350 מיליון דולר.
נציגויות

ברזיל מחזיקה בשגרירות בתל אביב ובמשרד סחר בירושלים.
ישראל מחזיקה בשגרירות בברזיליה, בקונסוליה כללית בסאו פאולו, ובקונסוליות כבוד במינאס ז'ראיס ובריו דה ז'ניירו.
לקריאה נוספת

משה יגר, ראשיתו של שירות החוץ 1948–1967, הוצאת כרמל, 2021, עמ' 147–149.
אייקון (קומיקס)

| --- | --- |

 סוג:  גיבור-על
 הוצאה לאור:  DC קומיקס
 הופעה ראשונה:  Icon #1 (מאי 1993)
 יוצרים:  דווין מקדאפי מארק ברייט
 מידע
 שם אמיתי:  ארנוס
 כינויים:  אוגוסטוס פרימן, אוגוסטוס פרימן ג'וניור, אוגוסטוס פרימן השלישי, אוגוסטוס פרימן הרביעי, הגיבור של דקוטה, ארנוס פריים
 סטטוס:  פעיל
 מקצוע:  גיבור-על, חייל, עורך דין, אמן לחימה
 כוחות:  פיזיולוגיה ייחודית, כוח על אנושי, סיבולת על אנושית, מהירות על אנושית, רפלקסים על אנושיים, טיסה, חושים משופרים, חיות עצמית, הקרנת אנרגיה, יכולת ריפוי, סיבולת על אנושית, יצירת שדות כוח, אריכות ימים והזדקנות מואטת
 חבר בקבוצה:  שותף של רוקט בעל ברית של קבינט הצללים
 חבר לשעבר בקבוצה:  מסילת הרכבת המחתרתית צבא האיחוד הכוחות המזוינים של ארצות הברית
 אזרחות:  ארצות הברית 
 דמויות קשורות
 משפחה:  אסטל פרימן (אישה, נפטרה) מרים פרימן (אם מאמצת, נפטרה) ארנוס II (שיבוט) אמיסטאד אוגוסטוס ארווין (בן סנדקאות)
 אויבים:  Holocaust 
 
אייקון (באנגלית: Icon) הוא דמות בדיונית של גיבור-על המופיעה בחוברות הקומיקס ביקום DC של DC קומיקס. הדמות הופיעה לראשונה בחוברת Icon #1 ממאי 1993, ונוצרה על ידי הכותב דווין מקדאפי והמאייר מארק ברייט.
אייקון הוא למעשה חייזר, כמו סופרמן, שנחת בכדור הארץ ואומץ על ידי אישה מקומית. אייקון הוא האלטר אגו של ארנוס, אך כינויו הארצי הוא אוגוסטוס פרימן.
הכל עליי (אלבום של נטע ברזילי)

"הכל עליי" הוא אלבום הבכורה של הזמרת הישראלית נטע ברזילי. את האלבום הוציאה ב-21 ביוני 2024 לאור חברת התקליטים די-מיוזיק. זוהי היצירה המוזיקלית הראשונה של המבצעת מאז יציאתו של המיני-אלבום השני שלה, The Best of Netta's Office, Vol. 1, ב-2020. מתוך האלבום יצא הסינגל "נתק אותי" ביחד עם כפיר צפריר. "הכל עליי" כולל שני שיתופי פעולה נוספים עם יוצרים ישראלים מעבר לסינגל המוביל: "אל איי" בהשתתפות הראפר שרק ו"גונבים את הזמן" בהשתתפות עברי לידר.
רקע

ב-2021, יצא הסינגל המקורי הראשון בו ברזילי שרה בעברית, "אפס מאמץ", מתוך אלבומם של סטטיק ובן-אל תבורי, "שבעה ירחים", שהיה ללהיט. אחריו, יצא לאור גם השיר "מתמטיקה" ביחד עם סטפן לגר, שזכה להצלחה גם הוא. בינואר 2024, על רקע האנטישמיות בתקופת מלחמת חרבות ברזל, סיפרה ברזילי באינסטגרם כי היא "יוצרת בעיקר מוזיקה בעברית לאחרונה", בטענה כי "מרגיש לי כאילו נעלבתי מהעולם ואני לא כל כך רוצה לעשות מוזיקה בשבילו יותר. פתאום הנפש מבקש מוזיקה כיפית ונעימה". ב-12 במרץ 2024 פורסם הסינגל המוביל מתוך האלבום, "נתק אותי", בהשתתפות הזמר כפיר צפריר. השיר הוקדש לעמית בן אבידה שנרצח במסיבה ברעים במהלך טבח שבעה באוקטובר. הוא ניצב בראש מצעד המדיה פורסט הישראלי, המבוסס על נתוני השמעות בתחנות הרדיו השונות במדינה. כמו כן, הוא הגיע בשיאו למקום ה-62 במצעד ההיטליסט של "מאקו".
הכל עליי יצא כאלבום הפתעה, כלומר, הוא פורסם ללא הודעה, שיווק או אסטרטגיות קידום מכירות מוקדמים, לשירותי הסטרימינג ב-21 ביוני 2024, ומאוחר יותר פרסמה ברזילי בחשבון האינסטגרם שלה סרטון מצילומי עטיפת האלבום. היא כתבה בפוסט: ”תכנסו לספוטיפיי ותתכוננו ליום ראשון”. במקור, האלבום תוכנן לצאת ביום זה, כיומיים לאחר צאתו בהפתעה, אך ברזילי טענה בחשבון האינסטגרם שלה כי לא הייתה מסוגלת לחכות לתאריך המיועד. בעקבות כך, פורסם האלבום בגופי התקשורת ביום ראשון בלבד, וביום זה פורסם סינגל נלווה מתוכו, שיר הנושא, "הכל עליי", בליווי וידאו קליפ.
ב-10 בדצמבר של אותה שנה יצא לאור הקליפ לשיר "סוכר" בבימויה של גאיה ליואי.
עטיפת האלבום

עטיפת האלבום כוללת תצלום של ברזילי על תא המטען של אוטו ישן. היא יושבת בשמלה אדומה על ערמת עגבניות.
הרכב

האלבום מורכב מ-9 רצועות, כולל 8 רצועות מקור וגרסה חיה של השיר "ימים של שקט". נטע שיתפה פעולה עם אמנים כמו שרק, עברי לידר, וכפיר צפריר באלבום. האלבום משלב השפעות אפרוביט מניגריה עם לחנים ישראליים מסורתיים.
האלבום בוחן נושאים של רומנטיקה, פלירטוטים ואהבה. שיר הנושא של האלבום, "הכל עליי", משקף התבוננות פנימית והתמודדות עם ספק וביקורת עצמית.
רשימת רצועות

| הכל עליי> מס' | הכל עליי> שם | הכל עליי> כותב(ים) | הכל עליי> מפיק(ים) | הכל עליי> משך | הכל עליי>  | הכל עליי>  | הכל עליי>  | הכל עליי>  | הכל עליי>  |
| --- | --- | --- | --- | --- | --- | --- | --- | --- | --- |
| 1. | סוכר  | אבי מסיקה, עילי רביב, נטע ברזילי ושי הורוביץ | שרק וצוקוש | 2:35 |  |  |  |  |  |
| 2. | ⁠לא כועסת  | בן שלף, נטע ברזילי ורועי מכלוף | בן שלף | 2:18 |  |  |  |  |  |
| 3. | ⁠אל איי (ביחד עם שרק)   | עילי רביב, נטע ברזילי ושי הורוביץ | שרק וצוקוש | 2:57 |  |  |  |  |  |
| 4. | ⁠גונבים את הזמן (ביחד עם עברי לידר)   | נטע ברזילי, רועי מכלוף, עברי לידר ואריאל טוכמן | אריאל טוכמן | 3:11 |  |  |  |  |  |
| 5. | נתק אותי (ביחד עם כפיר צפריר)   | כפיר צפריר ונטע ברזילי | כפיר צפריר | 3:20 |  |  |  |  |  |
| 6. | פואגו (כן לא)  | עילי רביב, נטע ברזילי ושי הורוביץ | שרק, צוקוש ואסא רביב | 2:12 |  |  |  |  |  |
| 7. | ⁠אמיצים ללכת  | נטע ברזילי ורועי מכלוף | רועי מכלוף | 3:24 |  |  |  |  |  |
| 8. | ⁠הכל עליי  | נטע ברזילי, רועי מכלוף ושלומי אלימלך | רועי מכלוף ושלומי אלימלך | 3:14 |  |  |  |  |  |
| 9. | ⁠ימים של שקט - Live  | אבי גרייניק וירדן בר-כוכבא | נטע ברזילי | 3:39 |  |  |  |  |  |
| משך כולל: | משך כולל: | משך כולל: | משך כולל: | 26:53 |  |  |  |  |  |
הערות שוליים

↑  ״יוצרת בעיקר מוזיקה בעברית לאחרונה״: נטע ברזילי בוידוי, באתר מעריב אונליין, 26 בינואר 2024
↑  זוכת האירוויזיון: "הנוכחות שלנו השנה חשובה מבחינה היסטורית" | ישראל היום, באתר www.israelhayom.co.il, ‏2024-04-01
↑  דודי פטימר, ‏חם באוזן: החיבור המפתיע בין נטע ברזילי לכפיר צפריר, באתר מעריב אונליין, 14 במרץ 2024
↑  תכנסו לספוטיפיי ותתכוננו ליום ראשון🍅💃🏻, nettabarzi, אינסטגרם
↑  מאיה גדש, ‏נטע ברזילי שחררה אלבום בכורה בעברית: "ירדו ממני שכבות ומסכות", באתר מעריב אונליין, 23 ביוני 2024
↑   נטע ברזילי - סוכר, בביצוע נטע ברזילי, וידאו קליפ  באתר יוטיוב (אורך: 3:01), 10 בדצמבר 2024
1 2  גיל משעלי, ‏נטע ברזילי מוציאה אלבום בכורה בעברית: "הכל עליי", באתר ‏מאקו‏, 23 ביוני 2024
| נטע ברזילי |
| --- | --- | --- |
| אלבומי אולפן | הכל עליי |  |
| מיני-אלבומים | Goody Bag • The Best of Netta's Office, Vol. 1 |  |
| סינגלים | "Toy"‏ • "Bassa Sababa"‏ • "Nana Banana"‏ • "Beg"‏ • "Ricki Lake"‏ • "בום" • "Cuckoo"‏ • "אפס מאמץ" • "CEO"‏ • "I Love My Nails"‏ • "Playground Politica"‏ • "מתמטיקה" • "You Spin Me Round (Like a Record)" ‏• "Everything" •‏ "Wonderful & Great" •‏ "Turn Up The Heat" •‏ "נתק אותי" ‏•‏‏ "הסיבה שאין בי פחד" |  |
| השתתפות בסינגלים | "יש לנו את הכוח" • "Moustache" • "מסיבה רעה" |  |
| שירים אחרים | "בלב אחד" |  |
| ערכים קשורים | ישראל באירוויזיון 2018 • אירוויזיון 2018 |  |
| --- | --- |
בקרת זהויות :  MusicBrainz release group: b45832cd-9ab1-4e80-8185-46d74d163fc0
קרן שמש (אלבום)

קרן שמש הוא אלבום האולפן השלישי של הזמר הישראלי בניה ברבי. האלבום יצא לאור ב-9 באוגוסט 2022, על ידי חברות התקליטים ב.ב. הפקות ו-D-Music. האלבום הופק על ידי מפיקים שונים, ביניהם ברבי עצמו, מתן דרור וניר מימון. באלבום נכללו הסינגלים שהוציא ברבי במהלך השנים 2019–2022, לצד ארבעה שירים חדשים, ובו הופעות אורח של הזמר הישראלי אברהם טל בשיר "מי לא יבוא" והזמרת היווניה גליקריה בשיר "מה שבא בא".
מתוך האלבום הצליחו במיוחד השירים "במקום הכי רחוק", "קחי את הפחדים", "מי לא יבוא" ו"קרן שמש", שהתברגו במצעדי הפזמונים השנתיים השונים של תחנות הרדיו גלגלצ וכאן גימל. האלבום עצמו זכה אף הוא להצלחה בצאתו והגיע למקום השלישי במצעד האלבומים השבועי של רשת הסטרימינג ספוטיפיי.
רשימת רצועות

| מס' | שם | משך |
| --- | --- | --- |
| 1. | במקום הכי רחוק  | 3:21 |
| 2. | קחי את הפחדים  | 3:14 |
| 3. | מנגינה קטנה  | 3:08 |
| 4. | כמה רקדנו  | 3:01 |
| 5. | עכשיו  | 3:14 |
| 6. | מי לא יבוא (ביחד עם אברהם טל)   | 3:21 |
| 7. | עד שזה נגמר  | 2:59 |
| 8. | גומות  | 3:19 |
| 9. | מה שבא בא (ביחד עם גליקריה)   | 3:02 |
| 10. | קרן שמש  | 3:47 |
| 11. | חיים קורים  | 2:42 |
| 12. | היא אומרת  | 2:36 |
| 13. | שדות פתוחים  | 3:39 |
| 14. | הפעם לא לבד  | 3:11 |
| משך כולל: | משך כולל: | 44:38 |
הערות שוליים

↑  מתן דרור, טל אביטל, מיכאל מיטל, אופק יקותיאל, משה בן אברהם, בניה ברבי, ניר מימון, סתיו נחמיאס
↑  מצעד האלבומים, באתר ספוטיפיי, 22 בספטמבר 2022
| בניה ברבי |
| --- | --- | --- |
| אלבומי אולפן | חלקים מהניגון • מישהו איתי כאן • קרן שמש |  |
| ערכים קשורים | The Voice ישראל • NMC |  |
| בניה ברבי - סינגלים |
| --- | --- | --- |
| חלקים מהניגון | "אמונה (תחזיקי חזק)" • "מהכפר אל העיר" • "מיתרי הלב" |  |
| מישהו איתי כאן | "מישהו איתי כאן" • "תפסת לי מקום" • "עכשיו הלב פתוח" • "ממה את מפחדת" |  |
| קרן שמש | "במקום הכי רחוק" • "קחי את הפחדים" • "מנגינה קטנה" • "כמה רקדנו" • "עכשיו" • "מי לא יבוא" • "עד שזה נגמר" • "גומות" • "מה שבא בא" • "קרן שמש" |  |
| השתתפות בסינגלים | "אל תשאלי" |  |
| --- | --- |
בקרת זהויות :  MusicBrainz release group: 69fcd1e3-1097-4f4f-8a09-886ee5746692
פאול ויטגנשטיין

| --- | --- |

 לידה:  5 בנובמבר 1887 וינה, האימפריה האוסטרו-הונגרית 
 פטירה:  3 במרץ 1961 (בגיל 73) מנהסט, ארצות הברית 
 מוקד פעילות:  אוסטריה, ארצות הברית 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 בן או בת זוג:  Hilde Schania 
 צאצאים:  Elizabeth Wittgenstein, Paul Wittgenstein, Johanna Wittgenstein 
 
פאול ויטגנשטיין (בגרמנית: Paul Wittgenstein;‏ 11 במאי 1887 – 3 במרץ 1961) היה פסנתרן יליד אוסטריה.
ויטגנשטיין איבד את זרועו הימנית במלחמת העולם הראשונה, אך המשיך לנגן בקונצרטים כשהוא משתמש בידו השמאלית בלבד, ואף זכה שמספר מלחינים בולטים יכתבו יצירות במיוחד עבורו.
תולדות חייו

ויטגנשטיין נולד בווינה לתעשיין קרל ויטגנשטיין וללאופולדינה לבית קלמוס, במשפחה בת שמונה ילדים.
סבו מצד האב, היינריך כריסטיאן, המיר את דתו מיהדות לנצרות פרוטסטנטית, אולם הוא זכה לחינוך קתולי. האם הייתה בת ליהודי-בוהמי ולאם סלובנית.
אביו נהג לארח אישים בולטים מהתרבות הגרמנית, ובהם המלחינים יוהנס ברהמס, גוסטב מאהלר וריכרד שטראוס, כאשר עם האחרון נהג פאול הצעיר לנגן דואטים. הוא אחיו הבוגר של לודוויג, לימים, אחד מגדולי הפילוסופים של המאה ה-20.
פאול ויטגנשטיין למד אצל מלווין ברי ולאחר מכן אצל הפסנתרן הפולני הווירטואוזי תאודור לשטיצקי. הופעתו הפומבית הראשונה הייתה ב-1913 וזכתה לביקורות אוהדות.
שנה אחר כך פרצה מלחמת העולם הראשונה והוא נקרא לשירות צבאי בצבא האוסטרו-הונגרי. הוא לחם בהתקפה האוסטרית על הצבא הרוסי בקרבת זמושץ' שבפולין, נפצע ונפל בשבי. עקב פציעתו היה הכרח לקטוע את זרועו הימנית.
הודות לתוכנית חילופי שבויים שיזם הצלב האדום שוחרר ויטגנשטיין ממחנה שבויים באומסק וחזר לווינה ב-1915.
בזמן שהתאושש מהפציעה, גמר אומר להמשיך לנגן בפסנתר תוך שימוש בידו השמאלית בלבד.
בשנת 1917 הוענק לו עיטור הכסף הגדול (Silberne Tapferkeitsmedaille I. Klasse) על גבורתו בקרב. למרות נכותו, הוא שירת עד 1918 במטה הפיקוד בחזית האיטלקית.
עם תום המלחמה החל ויטגנשטיין ליישם את תוכניתו כשהוא לומד בשקדנות, מעבד קטעי מוזיקה לנגינה ביד שמאל בלבד ולומד קטעים חדשים שחוברו עבורו על ידי אחד ממוריו, יוזף לבור, (שבעצמו סבל מעיוורון). הוא שב להגיש קונצרטים, וזכה שנית באהבת הקהל ובפרסום. לאחר מכן פנה למלחינים מפורסמים יותר בבקשה לכתוב יצירות במיוחד עבורו. בנג'מין בריטן, אריך וולפגנג קורנגולד, פאול הינדמית וריכרד שטראוס כתבו יצירות עבורו, ומוריס ראוול כתב את היצירה עמה ויטגנשטיין מזוהה יותר מכל, הקונצ'רטו לפסנתר ליד שמאל. גם סרגיי פרוקופייב כתב עבורו את הקונצ'רטו הרביעי, אך ויטגנשטיין הרגיש צורך לחכות עד שיבין אותה טוב יותר, ולבסוף לא ניגן אותה מעולם. עם זאת ויטגנשטיין ופרוקופייב נשארו ביחסי ידידות טובים.
רוב היצירות שחוברו במיוחד לוויטגנשטיין מבוצעות כיום על ידי פסנתרנים ששתי ידיהם תקינות, כמו גם על ידי פסנתרנים שאיבדו את יכולת השימוש ביד ימין מסיבה זו או אחרת, כגון לאון פליישר.
בשל עליית המפלגה הנאצית לשלטון וסיפוח אוסטריה, על פי חוקי נירנברג סווגו בני המשפחה כיהודים. פאול ניסה לשכנע את שתי אחיותיו הרמינה והלנה לעזוב את אוסטריה (לודוויג כבר התגורר כמה שנים באנגליה), ללא הצלחה, כיוון שסירבו להאמין כי "משפחה מכובדת" כשלהם מצויה בסכנה של ממש. המשפחה שילמה הון רב (כ-1.8 מיליון פרנקים שווייצרים) כדי להגדיר את האחיות כ"בנות תערובת" ובכך לאפשר להן להמשיך להתגורר באוסטריה.
פאול סירב ל"עסקה" דומה עם הנאצים וכיוון שכבר לא הורשה להופיע בקונצרטים פומביים תחת המשטר הנאצי, היגר דרך שווייץ לארצות הברית ב-1938. משם, בצוותא עם לודוויג, עלה בידו תוך שימוש בהון המשפחתי (שרובו הוחזק מחוץ לאוסטריה) ובקשרים משפטיים להשיג לאחיותיו מעמד של אזרחים שאינם יהודים.
פאול ויטגנשטיין התאזרח בארצות הברית ב-1946. הוא בילה שם את שארית חייו, בעיקר בהוראה. הוא מת בניו יורק ב-1961.
פעם בחיים (אלבום של עמיר לב)

פעם בחיים הוא אלבום האולפן השלישי של עמיר לב, אשר יצא בשנת 1998. הוא פורסם בפורמט תקליטור בלבד בקטלוג HAM 230009-2. מתוך האלבום בלטו השירים "כחול וירוק", "עננים שחורים", "ערב ראש השנה" ו-"My Girl". בשנת 2005 יצא ביצוע חדש של אפרת גוש לשיר הנושא של האלבום, "פעם בחיים". השיר, שהופיע באלבום הבכורה שלה, שימש גם כשיר הפתיחה של הסדרה "לתפוס את השמים".
רשימת רצועות

| מס' | שם | משך |
| --- | --- | --- |
| 1. | כחול וירוק  | 3:44 |
| 2. | עננים שחורים  | 4:53 |
| 3. | My Girl  | 4:21 |
| 4. | צרפת  | 3:31 |
| 5. | ערב ראש השנה  | 3:52 |
| 6. | המים הכחולים  | 4:41 |
| 7. | פעם בחיים  | 4:13 |
| 8. | קרוב שאי אפשר לזוז  | 4:54 |
| 9. | אחכה עד יולי  | 2:42 |
| 10. | מחכה  | 4:04 |
| משך כולל: | משך כולל: | 41:01 |
משתתפים

עמיר לב: מילים, לחנים, גיטרות ושירה
אמיר צורף: הפקה מוזיקלית, גיטרות ובס
מוטי ביקובסקי: גיטרות חשמליות ואקוסטיות
חיים לרוז: בס
איסר טננבאום: תופים
הערות שוליים

↑  עמיר לב - פעם בחיים = Once In A Lifetime (באנגלית), נבדק ב-2022-09-12
↑  אפרת גוש תלווה את "לתפוס את השמיים", באתר וואלה, 23 בפברואר 2005
| --- | --- |
בקרת זהויות :  MusicBrainz release group: c595fc36-e198-37cb-8eb7-3f948cbf0454
בושידו (קומיקס)

| --- | --- |

בושידו, כפי שהוא מופיע בחוברת Titans Secret Files and Origins #2 מאוקטובר 2000, אמנות מאת פול פלטייה.
 סוג:  גיבור-על
 הוצאה לאור:  DC קומיקס
 הופעה ראשונה:  Titans Annual #1 (אוגוסט 2000)
 יוצרים:  ג'ף ג'ונס בן ראהב
 מידע
 שם אמיתי:  ריוקו אורסונו
 סטטוס:  לא פעיל
 מקצוע:  אמן לחימה, גיבור-על
 כוחות:  ללא כוחות-על אמן חרבות ולוחם בושידו מיומן.
 חבר לשעבר בקבוצה:  חיל הפקחים השחורים הטיטאנים ל.א.
 אזרחות:  יפן 
 
בושידו (באנגלית: Bushido) היה דמות בדיונית של גיבור על שהופיע בחוברות הקומיקס הטיטאנים הצעירים ביקום DC קומיקס.
בושידו הוא האלטר אגו של ריוקו אורסונו, מתבגר יפני שנהפך לבושידו לאחר מות אמו, מעשה שמלווה היסטוריה ארוכה של שושלת משפחתית בה חיו גיבורים מכובדים. הוא פגש לראשונה בקבוצת הטיטאנים הצעירים כאשר אלה הגיעו ליפן כדי לשחרר את חברם לקבוצה ביסט בוי מהשפעתו של השד טנגו. בהמשך, הוא הצטרף לקבוצת "הטיטאנים ל.א." זמן קצר לפני התפרקותם, ובאירועי "יום הדין" נלחם בשדים שיצאו ממעמקי הגיהנום. באירועי המשבר האינסופי של שנים 2005–2006, הוא נלחם יחד עם חברי הקבוצה בסופרבוי פריים נטול הרסן, שהשתמש בראיית החום שלו כדי לקרוע אותו לגזרים.
במהלך אירועי "הלילה האפל ביותר", בושידו קם לתחייה כחבר חיל הפקחים השחורים יחד עם גיבורים אחרים שמתו בידי סופרבוי פריים. הוא עושה את דרכו לעבר כדור הארץ כדי להתעמר בסופרבוי פריים, אך זה האחרון משמיד אותם בעזרת טבעת הכוח השחורה.
בושידו הופיע בעונה החמישית של הסדרה המצוירת הטיטאנים בפרק "קוראים לכל הטיטאנים", שם הוא מתואר כסמוראי צעיר ושקט, כשהוא פוגש את רובין והופך לחבר כבוד בקבוצה. נראה כי הכוח היחידי שלו הוא מיומנות בחרב, לאחר זמן קצר שבו נהפך בושידו לחבר מכובד הוא נקלע למארב על ידי קאטארוהו. למרות מיומנותיו בחרב הוא לא מסוגל להביס את קאטרוהו, ומוקפא יחדיו עם הרבה טיטאנים אחרים. לאחר זמן מה הוא משוחרר עם כל הטיטאנים על ידי מאס ומצטרף לקרב.
ביסט בוי

| --- | --- |

ביסט בוי, כפי שהופיע על עטיפת החוברת Beast Boy #1 מינואר 2000, אמנות מאת ג'סטיניאנו, ריצ'רד וטניה הורי.
 סוג:  גיבור-על
 הוצאה לאור:  DC קומיקס
 הופעה ראשונה:  כביסט בוי:: The Doom Patrol #99 (נובמבר 1965) כצ'יינג'לינג:: DC Comics Presents #26 (אוקטובר 1980)
 יוצרים:  ארנולד דרייק בוב בראון
 גילום הדמות:  ראיין פוטר (טיטאנים)
 מידע
 שם אמיתי:  גארפילד מארק "גאר" לוגן
 כינויים:  צ'יינג'לינג
 סטטוס:  פעיל
 מקצוע:  שחקן, גיבור-על
 כוחות:  יכולות שינוי צורה המאפשרים לו להפוך לכל חיה שיחפוץ.
 חבר בקבוצה:  הטיטאנים הצעירים
 חבר לשעבר בקבוצה:  פטרול האבדון הטיטנים הטיטאנים מערב
 אזרחות:  ארצות הברית 
 דמויות קשורות
 משפחה:  מארק ומארי לוגאן (הורים, מתים) סטיבן דייטון וריטה פאר (הורים מאמצים) מאט לוגאן (בן דוד)
 אויבים:  דת'סטרוק 
 
ביסט בוי (באנגלית: Beast Boy, "ילד החיה") הוא דמות משנה בדיונית של גיבור-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת The Doom Patrol #99 מנובמבר 1965 ונוצרה על ידי הכותב ארנולד דרייק והמאייר בוב בראון.
ביסט בוי הוא האלטר אגו של גארפילד לוגאן, צעיר אשר חלה במחלה נדירה וכדי להצילו, הוריו הזריקו לו נסיוב ניסיוני. לנסיוב הייתה השפעה בלתי מתוכננת, שהפכה את עורו לצבע ירוק, את שיערו לירוק כהה, והעניקה לו את היכולת לשנות את צורתו לכל חיה שאשר יחפוץ. הוריו נהרגים בתאונת שיט, והוא נלקח תחת חסות אפוטרופוס בשם ניקולס גאלטרי. גאלטרי מתכנן להרוג את הנער כדי למנוע ממנו את ירושתו העתידית, אולם קבוצת "פטרול האבדון" מסכלת את ניסיונותיהם של האויבים הרבים אותם הוא שולח נגדו. חברי הקבוצה סטיב דייטון וריטה פאר מאמצים את הנער, והוא הופך לחבר מן המניין תחת השם "ביסט בוי". בהמשך הוא חובר לקבוצת "טיטאנים מערב" וגם לקבוצת "הטיטאנים הצעירים החדשים" אותה מקימה רייבן.
The 8

The 8 הוא מיני-אלבום השני של הזמר הישראלי עומר אדם. האלבום יצא לאור ב-17 בפברואר 2021, על ידי חברת התקליטים NMC.
רקע והכרזה

ב-12 בפברואר 2021, העלה אדם בעמוד האינסטגרם שלו תמונה בה נכתב:
שותפים שלי יום האהבה מתקרב והכנתי לכם כמה הפתעות חדשות - ישנות. הראשונה תצא אליכם ביום ראשון.. ותפתח לנו את השבוע אז אני מקווה שלא תכננתם כלום לשבוע הקרוב כי הולך להיות 🔥 שבת שלום לכולם וחודש אדר שמח ❤️ #תייגושמונהחברים.
האלבום מכיל חמישה שירים של אדם שהודלפו בעבר וזכו להצלחה ברשת ושלושה שירים נוספים שטרם פורסמו.